ai4bharat/Pralekha huggingface dataset:
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ମହାପରିନିର୍ବାଣ ଦିବସ ଅବସରରେ ଡଃ ବାବାସାହେବ ଆମ୍ବେଦକରଙ୍କୁ ପ୍ରଧାନମନ୍ତ୍ରୀଙ୍କ ଶ୍ରଦ୍ଧାଞ୍ଜଳି
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ମହାପରିନିର୍ବାଣ ଦିବସ ଅବସରରେ ଡଃ ବାବାସାହେବ ଆମ୍ବେଦକରଙ୍କୁ ଶ୍ରଦ୍ଧାଞ୍ଜଳି ଅର୍ପଣ କରିବା ସହ ଦେଶ ପ୍ରତି ତାଙ୍କ ଉଲ୍ଲେଖନୀୟ ସେବାକୁ ସ୍ମରଣ କରିଛନ୍ତି ।
ଏକ ଟ୍ୱିଟରେ ପ୍ରଧାନମନ୍ତ୍ରୀ କହିଛନ୍ତି;
“ମହାପରିନିର୍ବାଣ ଦିବସ ଅବସରରେ ଡଃ ବାବାସାହେବ ଆମ୍ବେଦକରଙ୍କୁ ଶ୍ରଦ୍ଧାଞ୍ଜଳି ଅର୍ପଣ କରୁଛି ଓ ଦେଶ ପ୍ରତି ତାଙ୍କ ଉଲ୍ଲେଖନୀୟ ସେବାକୁ ସ୍ମରଣ କରୁଛି । ତାଙ୍କ ସଂଘର୍ଷ ଲକ୍ଷ ଲକ୍ଷ ଲୋକଙ୍କୁ ଆଶାବାଦୀ କରିଥିଲା ଓ ଭାରତକୁ ବିଶାଳ ସମ୍ବିଧାନ ପ୍ରଦାନ ପାଇଁ ତାଙ୍କ ଉଦ୍ୟମକୁ କେବେ ବି ଭୁଲି ହେବ ନାହିଁ ।”
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଉତ୍ତର ପୂର୍ବାଞ୍ଚଳକୁ ମାର୍ଚ୍ଚ ୨୧, ୨୦୨୩ରୁ ଭାରତ ଗୌରବ ଟ୍ରେନ ଶୁଭାରମ୍ଭ ସମ୍ପର୍କରେ ପ୍ରଧାନମନ୍ତ୍ରୀଙ୍କ ପ୍ରତିକ୍ରିୟା
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଉତ୍ତର ପୂର୍ବାଞ୍ଚଳକୁ ମାର୍ଚ୍ଚ, ୨୧, ୨୦୨୩ରୁ ଭାରତ ଗୌରବ ଟ୍ରେନ ଶୁଭାରମ୍ଭ ସମ୍ପର୍କରେ ସନ୍ତୋଷ ବ୍ୟକ୍ତ କରିଛନ୍ତି । ଉତ୍ତର ପୂର୍ବାଞ୍ଚଳ ଆବିଷ୍କାର ପାଇଁ ଆକର୍ଷଣୀୟ ସୁଯୋଗ ପ୍ରଦାନ କରୁଥିବା ଏହି ଯାତ୍ରା ଆନନ୍ଦଦାୟକ ଏବଂ ସ୍ମରଣୀୟ ହେବ ।
ଭାରତ ଗୌରବ ଡିଲକ୍ସ ଏସି ପର୍ଯ୍ୟଟକ ଟ୍ରେନ ମାଧ୍ୟମରେ ଭାରତର ଉତ୍ତର ପୂର୍ବାଞ୍ଚଳ ରାଜ୍ୟଗୁଡିକ ଭ୍ରମଣ ସୁଯୋଗ ଦେବା ପାଇଁ ଭାରତୀୟ ରେଳବାଇ ସ୍ୱତନ୍ତ୍ର ଭାବେ ଡିଜାଇନ ‘ନର୍ଥ ଇଷ୍ଟ ଡିସ୍କଭରି: ବିୟଣ୍ଡ ଗୁଆହାଟୀ’ ପରିଚାଳନା କରିବାକୁ ନିଷ୍ପତ୍ତି ନେଇଛନ୍ତି । ଏହି ରେଳ ଯାତ୍ରା ମାର୍ଚ୍ଚ ୨୧,୨୦୨୩ରୁ ଦିଲ୍ଲୀର ସଫଦରଜଙ୍ଗ ରେଳ ଷ୍ଟେସନରୁ ଆରମ୍ଭ ହେବ ଏବଂ ୧୫ ଦିନର ଏହି ଯାତ୍ରାରେ ଆସାମର ଗୁଆହାଟୀ, ଶିବସାଗର, ଜୋରହାଟ ଏବଂ କାଜିରଙ୍ଗା, ତ୍ରିପୁରାର ଉନାକୋଟି, ଅଗରତାଲା ଏବଂ ଉଦୟପୁର, ନାଗାଲାଣ୍ଡର ଦିମାପୁର ଏବଂ କୋହିମା ଓ ମେଘାଳୟର ଶିଲଂ ଏବଂ ଚେରାପୁଞ୍ଜି ସାମିଲ ହେବ ।
ଭାରତ ଗୌରବ ଟ୍ରେନର ଶୁଭାରମ୍ଭ ସମ୍ପର୍କରେ କେନ୍ଦ୍ର ସଂସ୍କୃତି, ପର୍ଯ୍ୟଟନ ଓ ଉତ୍ତର ପୂର୍ବାଞ୍ଚଳ ବିକାଶ ମନ୍ତ୍ରୀ ଶ୍ରୀ ଜି କିଶନ ରେଡ୍ଡିଙ୍କ ଟ୍ୱିଟ ଶୃଙ୍ଖଳ ପ୍ରତିକ୍ରିୟାରେ ପ୍ରଧାନମନ୍ତ୍ରୀ ଟ୍ୱିଟ କରିଛନ୍ତି;
“ଉତ୍ତର ପୂର୍ବାଞ୍ଚଳ ଆବିଷ୍କାର ପାଇଁ ଆକର୍ଷଣୀୟ ସୁଯୋଗ ପ୍ରଦାନ କରୁଥିବା ଏହି ଯାତ୍ରା ଆନନ୍ଦଦାୟକ ଏବଂ ସ୍ମରଣୀୟ ହେବ ।”
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ନଭେମ୍ବର 26 ରେ 80ତମ ସର୍ବଭାରତୀୟ ପ୍ରିଜାଇଡିଂ ଅଧିକାରୀଙ୍କ ସମ୍ମିଳନୀକୁ ସମ୍ବୋଧିତ କରିବେ ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆସନ୍ତା 26 ରେ ମଧ୍ୟାହ୍ନ 12.30 ବେଳେ 80ତମ ସର୍ବଭାରତୀୟ ପ୍ରିଜାଇଡିଂ ଅଧିକାରୀ ସମ୍ମିଳନୀର ଉଦଯାପନୀ ଅଧିବେଶନକୁ ସମ୍ବୋଧିତ କରିବେ ।
ସର୍ବଭାରତୀୟ ପ୍ରିଜାଇଡିଂ ଅଧିକାରୀ ସମ୍ମିଳନୀ 1921 ମସିହାରେ ଆରମ୍ଭ ହୋଇଥିଲା । ଏହି ବର୍ଷ ସମ୍ମିଳନୀର ଶତବାର୍ଷିକୀ ମଧ୍ୟ ପାଳନ କରାଯାଉଛି । ସମାରୋହକୁ ପାଳନ କରିବା ପାଇଁ ନଭେମ୍ବର 25-26 ଦୁଇଦିନ ଧରି ଏହି ସମ୍ମିଳନୀ ଗୁଜରାଟର କେୱଡିଆଠାରେ ଅନୁଷ୍ଠିତ ହେବ । ବ୍ୟବସ୍ଥାପକ, ନ୍ୟାୟପାଳିକା ଓ କାର୍ଯ୍ୟପାଳିକା ମଧ୍ୟରେ ଉତ୍ତମ ସମନ୍ଵୟ ଓ ମଜବୁତ ଗଣତନ୍ତ୍ରକୁ ଚଳିତ ବର୍ଷ ସମ୍ମିଳନୀର ମୁଖ୍ୟ ବିଷୟ ଭାବେ ଗ୍ରହଣ କରାଯାଇଛି । ସମ୍ମିଳନୀକୁ ଆସନ୍ତା 25ରେ ରାଷ୍ଟ୍ରପତି ଶ୍ରୀ ରାମନାଥ କୋବିନ୍ଦ ଉଦଘାଟନ କରିବେ । ଏଥିରେ ରାଜ୍ୟସଭା ଅଧ୍ୟକ୍ଷ ତଥା ଉପସଭାପତି ଶ୍ରୀ ଏମ. ଭେଙ୍କେୟା ନାଇଡୁ ସମ୍ମିଳନୀର ଅଧ୍ୟକ୍ଷ ତଥା ଲୋକସଭା ବାଚସ୍ପତି ଶ୍ରୀ ଓମ ବିର୍ଲା, ଗୁଜରାଟ ରାଜ୍ୟପାଳ ଶ୍ରୀ ଆଚାର୍ଯ୍ୟ ଦେବବ୍ରତ, ଗୁଜରାଟ ମୁଖ୍ୟମନ୍ତ୍ରୀ ଶ୍ରୀ ବିଜୟ ରୂପାନୀ ଓ ଅନ୍ୟାନ୍ୟ ଗଣମାନ୍ୟ ଅତିଥିବୃନ୍ଦ ଯୋଗଦେବାର କାର୍ଯ୍ୟକ୍ରମ ରହିଛି ।
ଶକ୍ତି ମନ୍ତ୍ରଣାଳୟ
କେନ୍ଦ୍ର ଶକ୍ତି ମନ୍ତ୍ରୀଙ୍କ ଦ୍ଵାରା ବିଶ୍ଵସ୍ତରୀୟ ରିଅଲ ଟାଇମ ମାର୍କେଟର ଆରମ୍ଭ
• ଦେଶର କ୍ରମବର୍ଦ୍ଧିଷ୍ଣୁ ଶକ୍ତି ଚାହିଦା ପୂରଣ କରିବାରେ ସହାୟକ ହେବ ଏହି ମାର୍କେଟ
• ବଳକା ବିଦ୍ୟୁତର ସୁପରିଚାଳନା ମଧ୍ୟ ସହଜ ହେବ
କେନ୍ଦ୍ର ଶକ୍ତି ମନ୍ତ୍ରୀ ଶ୍ରୀ ରାଜ କୁମାର ସିଂହ ଆଜି ନୂଆଦିଲ୍ଲୀଠାରେ  ବିଦ୍ୟୁତ ଶକ୍ତି କ୍ଷେତ୍ରରେ ବିଶ୍ଵ ସ୍ତରୀୟ ରିଅଲ ଟାଇମ ମାର୍କେଟର ଶୁଭାରମ୍ଭ କରିଛନ୍ତି । ଭିଡିଓ କନଫରେନ୍ସ ଜରିଆରେ ଆରମ୍ଭ ହୋଇଥିବା ଏହି ବାସ୍ତବ ବଜାର ବିଶ୍ଵ ସ୍ତରରେ ଏକ ଅନନ୍ୟ ବଜାର ଭାବେ ପରିଗଣିତ ହେବ ।
ଏହି ଅବସରରେ ସମ୍ମିଳନୀକୁ ସମ୍ବୋଧନ କରି ଶକ୍ତି ମନ୍ତ୍ରୀ ଶ୍ରୀ ସିଂହ କହିଛନ୍ତି ଯେ, ଏହି ରିଅଲ ଟାଇମ ମାର୍କେଟ ଏକ ସଂଗଠିତ ବଜାର ପ୍ଲାଟଫର୍ମ ଯାହାକି ଭାରତ ଓ ଭାରତ ବାହାରର କ୍ରେତା ଓ ବିକ୍ରେତାଙ୍କ ଶକ୍ତି ଆବଶ୍ୟକତା ସମ୍ପର୍କରେ ଆବଶ୍ୟକ ଦିଗଦର୍ଶନ ଦେଇପାରିବ । ରିଅଲ ଟାଇମ ମାର୍କେଟ ପ୍ରବର୍ତ୍ତନ ବଳରେ ବଳକା ବିଦ୍ୟୁତର ସୁପରିଚାଳନା ମଧ୍ୟ ସହଜ ହେବ । ଜାତୀୟ ସ୍ତରରେ ଏକ ସଂଗଠିତ ବଜାର ଯୋଗୁଁ ବିବିଧ ଶକ୍ତି ଚାହିଦା ପୂରଣ ମଧ୍ୟ ସହଜ ହେବ ।
ରିଅଲ ଟାଇମ ମାର୍କେଟ ଦିନକୁ ମାତ୍ର 30 ମିନିଟ ପାଇଁ କାର୍ଯ୍ୟ କରି ଏଥିପାଇଁ ଆବଶ୍ୟକ ନିଲାମ କାର୍ଯ୍ୟ ସମ୍ପାଦନ କରିବ । କ୍ରେତା ଓ ବିକ୍ରେତା 15 ମିନିଟର ସମୟ ବ୍ଲକରେ ସେମାନଙ୍କ ନିଲାମ ଡାକକୁ କାର୍ଯ୍ୟକାରୀ କରିବେ । ଏହି ପ୍ରସ୍ତାବିତ ରିଅଲ ଟାଇମ ମାର୍କେଟ ଡ଼ିସକମକୁ ପ୍ରତିଯୋଗିତାମୂଳକ କରି ବୃହତ ମାର୍କେଟ ଯୋଗାଡ କରିବା ପାଇଁ ଏକ ଦିଶାନିର୍ଦ୍ଦେଶ ଦେବ । ଏହି ବ୍ୟବସ୍ଥାରେ ଜେନେରେଟରଗୁଡିକୁ ଦୀର୍ଘ ମିଆଦି ଭିତ୍ତିରେ ଏହି ରିଅଲ ଟାଇମ ମାର୍କେଟରେ ଅଂଶଗ୍ରହଣ କରିବା ପାଇଁ ସୁଯୋଗ ମିଳିବ । ଏହି ରିଅଲ ଟାଇମ ମାର୍କେଟ ଭବିଷ୍ୟତରେ ଦେଶର କ୍ରମବର୍ଦ୍ଧିଷ୍ଣୁ ଶକ୍ତି ଚାହିଦା ପୂରଣ କରିବା ସହ ଅକ୍ଷୟ ଶକ୍ତି ବିକାଶ ପରିଚାଳନାରେ ମଧ୍ୟ ସହାୟକ ହେବ । ଏହି ବ୍ୟବସ୍ଥା ଯୋଗୁଁ ଅଧିକ ଶକ୍ତି ଆହରଣ ଯୋଜନା ଓ ଏହାର ଉତ୍ତମ ବିତରଣ ବ୍ୟବସ୍ଥା ମଧ୍ୟରେ ଭାରସାମ୍ୟ ରକ୍ଷା କରାଯାଇପାରିବ ।
ବିତରକ କମ୍ପାନୀଗୁଡ଼ିକ ମଧ୍ୟ ସେମାନଙ୍କ ଶକ୍ତି କ୍ରୟ ଚାହିଦା ମୁତାବକ ନେବା ସହ ଅଧିକ ବିଦ୍ୟୁତ କ୍ରୟ ପାଇଁ କୌଣସି ରାଜିନାମା କରିବେ ନାହିଁ । ଏହା ଶକ୍ତି କ୍ରୟ କ୍ଷେତ୍ରରେ ମିତବ୍ୟୟୀ ହେବା ସହ ଖାଉଟିମାନଙ୍କୁ ସମୟୋଚିତ ସେବା ଯୋଗାଇପାରିବ । ଅତି ଆବଶ୍ୟକସ୍ଥଳେ ଏହି ରିଅଲ ଟାଇମ ମାର୍କେଟରୁ ସହଜରେ ବିଦ୍ୟୁତ କ୍ରୟ କରିପାରିବ । ଏହାଦ୍ଵାରା ବିଦ୍ୟୁତ କାଟ ବ୍ୟବସ୍ଥାରେ ମଧ୍ୟ ସହଜରେ ସୁଧାର ଆସିପାରିବ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ସୌର ଶକ୍ତି ଉତ୍ପାଦନ ପାଇଁ ଗୋଆ ସୋଲାର ରୁଫ୍ଟପ୍ ପୋର୍ଟାଲକୁ ପ୍ରଶଂସା କରିଛନ୍ତି ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ କହିଛନ୍ତି ଯେ ସୌର ଶକ୍ତି ବ୍ୟବହାର ତଥା ନିରନ୍ତର ବିକାଶ ପାଇଁ ଗୋଆ ସୋଲାର ରୁଫ୍ଟପ୍ ପୋର୍ଟାଲ ଏକ ଭଲ ପଦକ୍ଷେପ । ନୂତନ ଏବଂ ନବୀକରଣ ଯୋଗ୍ୟ ଶକ୍ତି ବିଭାଗ ଏବଂ ବିଦ୍ୟୁତ ବିଭାଗ ସହିତ ମିଳିତ ଭାବେ ଗୋଆ ଏନର୍ଜି ଡେଭଲପମେଣ୍ଟ ଏଜେନ୍ସି  ଦ୍ୱାରା ସୋଲାର ରୁଫ୍ଟପ୍ ଅନଲାଇନ୍ ପୋର୍ଟାଲ୍ goasolar.inବିକଶିତ ହୋଇଛି ।
ଗୋଆ ମୁଖ୍ୟମନ୍ତ୍ରୀ ଡକ୍ଟର ପ୍ରମୋଦ ସାୱନ୍ତଙ୍କ ଏକ ଟୁଇଟ୍ ସୂତ୍ରର ଉତ୍ତରରେ ପ୍ରଧାନମନ୍ତ୍ରୀ ଟୁଇଟ୍ କରିଛନ୍ତି:
“ସୌର ଶକ୍ତି ବ୍ୟବହାର ଏବଂ ନିରନ୍ତର ବିକାଶକୁ ଆଗକୁ ନେବା ଦିଗରେ ଭଲ ପଦକ୍ଷେପ ।”
HS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ବେଞ୍ଜାମିନ ନେତାନ୍ୟାହୁ ଓ ଇସ୍ରାଏଲବାସୀଙ୍କୁ ହନୁକ୍କା ଶୁଭେଚ୍ଛା ଜଣାଇଲେ ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ବେଞ୍ଜାମିନ ନେତାନ୍ୟାହୁ ଓ ଇସ୍ରାଏଲବାସୀ ତଥା ବିଶ୍ୱର ବିଭିନ୍ନ ସ୍ଥାନରେ ଆଲୋକର ପର୍ବ ପାଳନ କରୁଥିବା ବ୍ୟକ୍ତିମାନଙ୍କୁ ହନୁକ୍କା ଶୁଭେଚ୍ଛା ଜଣାଇଛନ୍ତି ।
ପ୍ରଧାନମନ୍ତ୍ରୀ ଟ୍ୱିଟ କରିଛନ୍ତି;
“ମୋର ବନ୍ଧୁ ବେଞ୍ଜାମିନ ନେତାନ୍ୟାହୁ, ଇସ୍ରାଏଲର ବନ୍ଧୁ ଓ ବିଶ୍ୱର ବିଭିନ୍ନ ସ୍ଥାନରେ ଆଲୋକର ପର୍ବ ପାଳନ କରୁଥିବା ବ୍ୟକ୍ତିମାନଙ୍କୁ ହନୁକ୍କା ଶୁଭେଚ୍ଛା । ହାଗ ସମେହା ।”
SR
(
ଖାଉଟି ବ୍ୟାପାର, ଖାଦ୍ୟ ଓ ସାଧାରଣ ବଣ୍ଟନ ମନ୍ତ୍ରଣାଳୟ
ସରକାରୀ ସଂସ୍ଥା ଦ୍ଵାରା ଗତ ବର୍ଷ ତୁଳନାରେ ଏବର୍ଷ ଅଧିକ ଗହମ ସଂଗ୍ରହ
• କୋଭିଡ-19 ଯୋଗୁଁ 15 ଦିନ ବିଳମ୍ଭ ହୋଇ ସୁଦ୍ଧା ଗତ ବର୍ଷଠାରୁ ଏବର୍ଷ ଅଧିକ 25 ହଜାର ଟନ ଗହମ ସଂଗ୍ରହ
ସରକାରୀ ସଂସ୍ଥା ଦ୍ଵାରା ଚଳିତ ବର୍ଷ ଦେଶରେ 25 ହଜାର ଟନ ଅଧିକ ଗହମ ସଂଗ୍ରହ ହୋଇଛି । ଗତ 24 ତାରିଖ ସୁଦ୍ଧା ଏହା 341.56 ଲକ୍ଷ ଟନରେ ପହଞ୍ଚିଛି । କୋଭିଡ-19 ଯୋଗୁଁ ଦେଶବ୍ୟାପୀ ଲକଡାଉନ ହୋଇଥିବା ସତ୍ଵେ ଏଥର ଅଧିକ ଗହମ ସଂଗ୍ରହ ହୋଇଛି । ସାଧାରଣତଃ ପ୍ରତିବର୍ଷ ମାର୍ଚ୍ଚ ଶେଷବେଳକୁ ଗହମ ଅମଳ ହୋଇ ଏପ୍ରିଲ ପ୍ରଥମ ସପ୍ତାହରେ ସଂଗୃହିତ ହୋଇଥାଏ । ତେବେ ଦେଶବ୍ୟାପୀ ଲକଡାଉନ ଯୋଗୁଁ ଏହି କାର୍ଯ୍ୟ ପୁରା ବନ୍ଦ ହୋଇଯାଇଥିଲା । ସେତେବେଳକୁ ଫସଲ ପାଚିବା ସହ ଅମଳ ପାଇଁ ମଧ୍ୟ ସମୟ ହୋଇଯାଇଥିଲା । ଏହାକୁ ଲକ୍ଷ୍ୟ ରଖି ଲକଡାଉନ କାଳରେ ମଧ୍ୟ ଚାଷବାସ କ୍ଷେତ୍ରରେ ସରକାର କିଛିଟା ରିହାତି ଦେଇଥିଲେ । ସେ ଦୃଷ୍ଟିରୁ ଏପ୍ରିଲ 15ରୁ ଅଧିକାଂଶ ରାଜ୍ୟରେ ଗହମ ସଂଗ୍ରହ ଆରମ୍ଭ ହୋଇଥିଲା । କେବଳ ହରିୟାଣାରେ ଏହା ଏପ୍ରିଲ 20ରୁ ଆରମ୍ଭ ହୋଇଥିଲା ।
ଏହି ବୈଶ୍ଵିକ ମହାମାରୀ ଯୋଗୁଁ ନିରାପଦ ଭାବେ ସଂଗ୍ରହ କାର୍ଯ୍ୟ ଠିକ ଭାବେ ହୋଇ ନ ପାରିବା ନେଇ ଏକ ପ୍ରଶ୍ନବାଚୀ ସୃଷ୍ଟି ହୋଇଥିଲା । ମାତ୍ର ଜନ ସଚେତନତା, ସାମାଜିକ ଦୂରତ୍ଵ ଓ ବୈଷୟିକ ଜ୍ଞାନ ଉପଯୋଗ ଭଳି ବହୁମୂଖୀ ଉପାୟ ଅବଲମ୍ବନ ଯୋଗୁଁ ଏହି ଲକ୍ଷ୍ୟ ପୂରଣ କରାଯାଇପାରିଛି । ଗହମ କ୍ରୟ କେନ୍ଦ୍ରର ସଂଖ୍ୟା ବଢାଯିବା ଯୋଗୁଁ ଚାଷୀମାନେ ଘର ପାଖରେ ଏହାର ବିକ୍ରୟ କରିପାରିଥିଲେ । ଗ୍ରାମ ପଞ୍ଚାୟତ ସ୍ତରରେ ସମସ୍ତ ସୁବିଧା ଯୋଗାଇ ଦିଆଯିବା ଯୋଗୁଁ ସବୁଠାରୁ ଅଧିକ ଗହମ ସଂଗ୍ରହ ହେଉଥିବା ପଞ୍ଜାବରେ ଏହା 1836 ରୁ 3681, ହରିୟାଣାରେ 599 ରୁ 1800 ଏବଂ ମଧ୍ୟପ୍ରଦେଶରେ 3545 ରୁ 4494 ସରକାରଙ୍କ ଗହମ କ୍ରୟ କେନ୍ଦ୍ରକୁ ବୃଦ୍ଧି କରାଯାଇଥିଲା । ବୈଷୟିକ ଜ୍ଞାନର ଉପଯୋଗ କରାଯିବା ଯୋଗୁଁ ଚାଷୀମାନେ ବିନା ଭିଡରେ ସେମାନଙ୍କ ନିମନ୍ତେ ଉଦ୍ଦିଷ୍ଟ କ୍ରୟ କେନ୍ଦ୍ରକୁ ନିର୍ବିଘ୍ନରେ ଆସିପାରିଥିଲେ । ନିୟମିତ ଭାବେ ବିଶୋଧନ ପ୍ରକ୍ରିୟା ସହ ସାମାଜିକ ଦୂରତ୍ଵ ନିୟମାବଳୀକୁ କଡାକଡି ଭାବେ ପାଳନ କରାଯାଇଥିଲା । ପଞ୍ଜାବରେ ପ୍ରତ୍ୟେକ ଚାଷୀଙ୍କୁ ତାହାର ଉତ୍ପାଦିତ ସାମଗ୍ରୀ ନିର୍ଦ୍ଦିଷ୍ଟ ସ୍ଥାନରେ ରଖିବାକୁ ଜାଗା ଦିଆଯାଇଥିଲା ଓ ସେଠାକୁ ଅନ୍ୟ କାହାରି ପ୍ରବେଶ ଅନୁମତି ନଥିଲା । ପ୍ରତ୍ୟେକ ଦିନ ନିଲାମ ବେଳେ କେବଳ ଏହି ପ୍ରକ୍ରିୟା ସହିତ ସଂଶ୍ଳିଷ୍ଟ ବ୍ୟକ୍ତିମାନେ ସେ ସ୍ଥାନକୁ ଆସିପାରୁଥିଲେ ।
ଗହମ ସଂଗ୍ରହ କରୁଥିବା ସଂସ୍ଥାମାନଙ୍କ ପାଇଁ କରୋନା ସଂକ୍ରମଣର 3ଟି ମୁଖ୍ୟ ସମସ୍ୟା ଥିଲା । ସମସ୍ତ ଝୋଟ କଳ ବନ୍ଦ ହୋଇଯାଇଥିବା ଯୋଗୁଁ ଅଖାର ବହୁଳ ଅଭାବ ପରିଲକ୍ଷିତ ହୋଇଥିଲା । ଏହି ସମସ୍ୟାର ସମାଧାନ ପାଇଁ ଅଧିକ ପ୍ଲାଷ୍ଟିକ ବସ୍ତା ଓ ଉତ୍ତମ ମାନଯୁକ୍ତ ପୁନର୍ବ୍ୟବହାରକ୍ଷମ ଅଖାର ବ୍ୟବହାର କରାଯାଇଥିଲା । ନୀରବଚ୍ଛିନ୍ନ ତଦାରଖ ଓ ସମୟୋଚିତ ପଦକ୍ଷେପ ଯୋଗୁଁ ଗହମ ସଂଗ୍ରହ ଓ ଏହାର ପ୍ୟାକେଜିଙ୍ଗ ନେଇ ଦେଶର କୌଣସି ସ୍ଥାନରେ ଅସୁବିଧା ଦେଖାଦେଇ ନଥିଲା ।
ଅଧିକାଂଶ ଗହମ ଉତ୍ପାଦିତ ରାଜ୍ୟରେ ଅଦିନିଆ ବର୍ଷା ଯୋଗୁଁ ଗହମ ନଷ୍ଟ ହେବାର ସମ୍ଭାବନା ମଧ୍ୟ ସୃଷ୍ଟି ହୋଇଥିଲା, ତେବେ ସରକାର ଓ ଭାରତୀୟ ଖାଦ୍ୟ ନିଗମ ଏଥିରେ ତୁରନ୍ତ ହସ୍ତକ୍ଷେପ କରିବା ଯୋଗୁଁ କୌଣସି ସମସ୍ୟା ସୃଷ୍ଟି ହୋଇନଥିଲା ।
ତୃତୀୟ ସମସ୍ୟା ଥିଲା ଶ୍ରମିକ ଅଭାବ ଓ ସଂକ୍ରମଣ । ଏହାକୁ ପ୍ରତିହତ କରିବା ପାଇଁ ସ୍ଥାନୀୟ ସ୍ତରରେ ରାଜ୍ୟ ପ୍ରଶାସନ ଦ୍ଵାରା ବିହିତ ପଦକ୍ଷେପ ନିଆଯାଇଥିଲା । ମାସ୍କ ଓ ସାନିଟାଇଜର ସହ ଅନ୍ୟାନ୍ୟ ପ୍ରତିଷେଧକମୂଳକ ବ୍ୟବସ୍ଥା ଯୋଗୁଁ ଶ୍ରମିକ ଯୋଗାଣ ସମସ୍ୟା ଦୂରୀଭୂତ ହୋଇଥିଲା ।
ଭାରତ ସରକାର, ଏଫସିଆଇ, ରାଜ୍ୟ ସରକାର ଓ ଏହାର ବିଭିନ୍ନ ସଂସ୍ଥାଗୁଡ଼ିକର ସମନ୍ଵିତ ପଦକ୍ଷେପ ଯୋଗୁଁ ସମସ୍ତ ଗହମ ବଳକା ରାଜ୍ୟରୁ ବିନା ବାଧାରେ ଗହମ ସଂଗ୍ରହ କରାଯାଇଥିଲା । ରାଜ୍ୟୱାରୀ ଗହମ ସଂଗ୍ରହ ନିମ୍ନମତେ -
|
|
କ୍ରମିକ ସଂଖ୍ୟା
|
|
ରାଜ୍ୟର ନାମ
|
|
ଗହମ ସଂଗ୍ରହ 24.05.2020 ସୁଦ୍ଧା

|
|
1
|
|
ପଞ୍ଜାବ
|
|
125.84
|
|
2
|
|
ମଧ୍ୟପ୍ରଦେଶ
|
|
113.38
|
|
3
|
|
ହରିୟାଣା
|
|
70.65
|
|
4
|
|
ଉତ୍ତରପ୍ରଦେଶ
|
|
20.39
|
|
5
|
|
ରାଜସ୍ଥାନ
|
|
10.63
|
|
6
|
|
ଉତ୍ତରାଖଣ୍ଡ
|
|
0.31
|
|
7
|
|
ଗୁଜରାଟ
|
|
0.21
|
|
8
|
|
ଚଣ୍ଡୀଗଡ଼
|
|
0.12
|
|
9
|
|
ହିମାଚଳ ପ୍ରଦେଶ
|
|
0.03
|
|
TOTAL
|
|
341.56
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଆଇନ ସେବା ଶିବିର ମାଧ୍ୟମରେ ନାଗରିକଙ୍କ ମଧ୍ୟରେ ସଚେତନତା ସୃଷ୍ଟି ପାଇଁ ସକ୍ରିୟ ଭୂମିକା ତୁଲାଇଥିବା ଜାରବୋମ ଗାମଲିନ ଆଇନ ମହାବିଦ୍ୟାଳୟର ଛାତ୍ରଛାତ୍ରୀଙ୍କ ଉଦ୍ୟମକୁ ପ୍ରଧାନମନ୍ତ୍ରୀଙ୍କ ପ୍ରଶଂସା
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ, ଆଇନ ସେବା ଶିବିର ମାଧ୍ୟମରେ ନାଗରିକଙ୍କ ମଧ୍ୟରେ ସଚେତନତା ସୃଷ୍ଟି ପାଇଁ ସକ୍ରିୟ ଭୂମିକା ତୁଲାଇଥିବା ଜାରବୋମ ଗାମଲିନ ଆଇନ ମହାବିଦ୍ୟାଳୟର ଛାତ୍ରଛାତ୍ରୀଙ୍କ ଉଦ୍ୟମକୁ ପ୍ରଶଂସା କରିଛନ୍ତି ।
କେନ୍ଦ୍ର ଆଇନ ଓ ନ୍ୟାୟ ମନ୍ତ୍ରୀ ଶ୍ରୀ କିରେନ ରିଜିଜୁଙ୍କ ଟ୍ୱିଟ ପ୍ରତ୍ୟୁତ୍ତରରେ ପ୍ରଧାନମନ୍ତ୍ରୀ ଟ୍ୱିଟ କରିଛନ୍ତି;
“ଏଭଳି ଉଦ୍ୟମ ପ୍ରଶଂସନୀୟ, କାରଣ ଏହାଦ୍ୱାରା ଆଇନ ଓ ଆଇନଗତ ଅଧିକାରର ବିଭିନ୍ନ ଦିଗ ସମ୍ପର୍କରେ ଲୋକଙ୍କ ମଧ୍ୟରେ ସଚେତନତା ବୃଦ୍ଧି ହେଉଛି ।”
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଶହୀଦ ଭଗତ ସିଂହଙ୍କ ଜୟନ୍ତୀ ଅବସରରେ ପ୍ରଧାନମନ୍ତ୍ରୀଙ୍କ ଶ୍ରଦ୍ଧାଞ୍ଜଳି ଅର୍ପଣ
ଜୟନ୍ତୀ ଅବସରରେ ଶହୀଦ ଭଗତ ସିଂହଙ୍କୁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଶ୍ରଦ୍ଧାଞ୍ଜଳି ଅର୍ପଣ କରିଛନ୍ତି ।
ପ୍ରଧାନମନ୍ତ୍ରୀ ଏକ ଟ୍ୱିଟରେ କହିଛନ୍ତି;
“ମହାନ ସ୍ୱାଧୀନତା ସଂଗ୍ରାମୀ ଶହୀଦ ଭଗତ ସିଂହଙ୍କୁ ତାଙ୍କ ଜନ୍ମ-ଜୟନ୍ତୀ ଅବସରରେ ବିନମ୍ର ଶ୍ରଦ୍ଧାଞ୍ଜଳି ।
ବୀର ଭଗତ ସିଂହ ପ୍ରତି ଭାରତୀୟଙ୍କ ହୃଦୟରେ ବିରାଜମାନ କରୁଛନ୍ତି । ତାଙ୍କ ବୀରତ୍ୱପୂର୍ଣ୍ଣ ବଳିଦାନ ଅସଂଖ୍ୟ ଲୋକଙ୍କ ମଧ୍ୟରେ ଦେଶପ୍ରେମର ବହ୍ନିକୁ ପ୍ରଜ୍ୱଳିତ କରିଥିଲା । ଜୟନ୍ତୀ ଅବସରରେ ତାଙ୍କୁ ନମନ କରୁଛି ଓ ତାଙ୍କ ମହାନ ଆଦର୍ଶକୁ ସ୍ମରଣ କରୁଛି ।”
SR
(
ମହିଳା ଓ ଶିଶୁ କଲ୍ୟାଣ ମନ୍ତ୍ରଣାଳୟ
ମହିଳା ଓ ଶିଶୁ ବିକାଶ ମନ୍ତ୍ରଣାଳୟ ସଚିବ ଭାବେ ଶ୍ରୀ ଅଜୟ ତିର୍କୀଙ୍କ ଦାୟିତ୍ୱ ଗ୍ରହଣ
ଶ୍ରୀ ଅଜୟ ତିର୍କୀ ଆଜି ନୂଆଦିଲ୍ଲୀରେ ମହିଳା ଓ ଶିଶୁ ବିକାଶ ମନ୍ତ୍ରଣାଳୟ ସଚିବ ଭାବେ ଦାୟିତ୍ୱ ଗ୍ରହଣ କରିଛନ୍ତି । ସେ ମଧ୍ୟପ୍ରଦେଶ କ୍ୟାଡରର 1987 ବ୍ୟାଚର ଭାରତୀୟ ପ୍ରଶାସନିକ ସେବା ଅଧିକାରୀ ଅଟନ୍ତି । ସେ ରବୀନ୍ଦ୍ର ପାୱାରଙ୍କ ସ୍ଥାନରେ ଦାୟିତ୍ୱ ଗ୍ରହଣ କରିଛନ୍ତି, ଯିଏକି ଗତକାଲି ଅବସର ଗ୍ରହଣ କରିଥିଲେ ।
ଶ୍ରୀ ତିର୍କୀ ସଚିବ ଦାୟିତ୍ୱ ଗ୍ରହଣ କରିବା ପୂର୍ବରୁ ଏହି ମନ୍ତ୍ରଣାଳୟର ସ୍ୱତନ୍ତ୍ର ସଚିବ ଭାବେ ଦାୟିତ୍ୱ ତୁଲାଉଥିଲେ । ମହିଳା ଏବଂ ଶିଶୁ ବିକାଶ ମନ୍ତ୍ରଣାଳୟରେ ଅତିରକ୍ତ ସଚିବ ଦାୟିତ୍ୱ ଗ୍ରହଣ କରିବା ପୂର୍ବରୁ ସେ 2017ରେ ଭାରତ ସରକାରଙ୍କର ମାନବ ସମ୍ବଳ ବିକାଶ ମନ୍ତ୍ରଣାଳୟରେ ସ୍କୁଲ ଶିକ୍ଷା ଓ ସାକ୍ଷରତା ବିଭାଗ ଯୁଗ୍ମ ସଚିବ ଭାବେ କାର୍ଯ୍ୟ କରିଥିଲେ । ସେ 2004ରୁ 2009 ପର୍ଯ୍ୟନ୍ତ ପ୍ରତିରକ୍ଷା ମନ୍ତ୍ରଣାଳୟର ନିର୍ଦ୍ଦେଶକ ଓ ଯୁଗ୍ମ ସଚିବ ଭାବେ ନିଯୁକ୍ତି ପାଇ କାର୍ଯ୍ୟ ତୁଲାଉଥିଲେ ।
ଶ୍ରୀ ଅଜୟ ତିର୍କୀ 2015ରୁ 2017 ପର୍ଯ୍ୟନ୍ତ ମଧ୍ୟପ୍ରଦେଶର ରାଜ୍ୟପାଳଙ୍କ ପ୍ରଧାନ ସଚିବ ଥିଲେ ଏବଂ ତାଙ୍କୁ ନିଜ କ୍ୟାଡରରେ ଡାକ୍ତରୀ ଶିକ୍ଷା, ଶ୍ରମ ଏବଂ ନିଯୁକ୍ତ ତଥା ଗ୍ରାମୀଣ ବିକାଶ ବିଭାଗର ଦାୟିତ୍ୱ ତୁଲାଇବାର ବ୍ୟାପକ ଅନୁଭବ ରହିଛି । ସେ ମଧ୍ୟପ୍ରଦେଶ ରାଜ୍ୟ ସମବାୟ ବିପଣନ ସଂଘ ର, ପରିଚାଳନା ନିର୍ଦ୍ଦେଶକ ଭାବେ ମଧ୍ୟ ଦାୟିତ୍ୱ ତୁଲାଇଛନ୍ତି । ଏହା ପୂର୍ବରୁ ସେ ସିଦ୍ଧି, ହୋସଙ୍ଗାବାଦ ଏବଂ ରାୟପୁର ଜିଲ୍ଲାର ଜିଲ୍ଲାପାଳ ମଧ୍ୟ ଥିଲେ ।
ଏହା ବ୍ୟତୀତ ସେ ମଧ୍ୟପ୍ରଦେଶରେ ଭାରତୀୟ ପ୍ରଶାସନିକ ସେବାର ଜଣେ ଅଧିକାରୀ ଭାବେ ବିଭିନ୍ନ ପଦରେ କାର୍ଯ୍ୟ କରିଛନ୍ତି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଲାଲକିଲ୍ଲାରୁ ସ୍ୱାଧୀନତା ଦିବସର ସମ୍ବୋଧନ ଅବସରରେ କହିଥିଲେ ଯେ ଭାରତକୁ ନୂଆ ସାମରିକ ଶକ୍ତି ମିଳିଛି ଏବଂ ଦେଶର ସୀମାଗୁଡିକ ପୂର୍ବ ଅପେକ୍ଷା ବେଶ ଅଧିକ ସୁରକ୍ଷିତ ରହିଛି ।
“ସଶସ୍ତ୍ର ବାହିନୀର ଆଧୁନିକୀକରଣ କରାଯାଉଛି; ଏହାକୁ ଆଧୁନିକ କରିବା ଏବଂ ଭବିଷ୍ୟତ ଆହ୍ୱାନଗୁଡିକର ମୁକାବିଲା କରିବା ନିମନ୍ତେ ପ୍ରସ୍ତୁତ କରିବା ଆମର ସର୍ବୋଚ୍ଚ ପ୍ରାଥମିକତା ଅଟେ ।”
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ୧୫ ଅଗଷ୍ଟ, ୨୦୨୩କୁ ୭୭ତମ ସ୍ୱାଧୀନତା ଦିବସ ଅବସରରେ ଦିଲ୍ଲୀର ଐତିହାସିକ ଲାଲକିଲ୍ଲାର ପ୍ରାଚୀରରୁ ରାଷ୍ଟ୍ର ଉଦ୍ଦେଶ୍ୟରେ ଦେଇଥିବା ନିଜର ସମ୍ବୋଧନରେ କହିଥିଲେ, “ଭାରତ ଗତ ବର୍ଷ ମାନଙ୍କରେ ନୂତନ ରଣନୀତିକ ଶକ୍ତି ହାସଲ କରିଛି ଏବଂ ଆଜି ଆମର ସୀମାଗୁଡିକ ପୂର୍ବାପେକ୍ଷା ଅନେକ ଅଧିକ ସୁରକ୍ଷିତ ।” ସେ ସାମ୍ପ୍ରତିକ ବୈଶ୍ୱିକ ସୁରକ୍ଷା ପରିଦୃଶ୍ୟ ମଧ୍ୟରେ ରାଷ୍ଟ୍ରୀୟ ସୁରକ୍ଷା ସୁନିଶ୍ଚିତ କରିବା ନିମନ୍ତେ ସରକାରଙ୍କ ଦୃଢ ସଙ୍କଳ୍ପକୁ ଦୋହରାଇ କହିଥିଲେ ଯେ ସଶସ୍ତ୍ର ବାହିନୀକୁ ଆଧୁନିକ କରିବା ଏବଂ ଏହାକୁ ଭବିଷ୍ୟତର ସମସ୍ତ ଆହ୍ୱାନର ମୁକାବିଲା ନିମନ୍ତେ ସଶକ୍ତ ଯୁଦ୍ଧ ପାଇଁ ପ୍ରସ୍ତୁତ ରଖିବା ନିମନ୍ତେ ଅନେକ ସୈନ୍ୟ ସଂସ୍କାରମୂଳକ ପଦକ୍ଷେପ ଜାରି ରହିଛି ।
ପ୍ରଧାନମନ୍ତ୍ରୀ ଏହି କଥା ଉପରେ ମଧ୍ୟ ଜୋର ଦେିଥିଲେ ଯେ ଦେଶର ଜନତା ଆଜି ନିଜକୁ ସୁରକ୍ଷିତ ମଣୁଛନ୍ତି, କାରଣ ଆତଙ୍କବାଦୀ ଆକ୍ରମଣର ସଂଖ୍ୟା ଅନେକ ମାତ୍ରାରେ ହ୍ରାସ ପାଇଛି । ସେ କହିଥିଲେ ଯେ ଯେତେବେଳେ ଦେଶ ଶାନ୍ତିପୂର୍ଣ୍ଣ ଓ ସୁରକ୍ଷିତ ହୋଇଥାଏ ସେତେବେଳେ ବିକାଶର ନୂଆ ନୂଆ ଲକ୍ଷ୍ୟ ହାସଲ ହୋଇଥାଏ ।
ପ୍ରଧାନମନ୍ତ୍ରୀ ‘ଏକ ର୍ୟାଙ୍କ ଏକ ପେନସନ ଯୋଜନା’ ର ମଧ୍ୟ ଉଲ୍ଲେଖ କରିଥିଲେ, ଯାହା ସୁରକ୍ଷା ବିଭାଗର ପେନସନ ଉପଭୋକ୍ତାମାନଙ୍କର ଦୀର୍ଘ ସମୟର ଦାବୀ ଥିଲା, ଯାହାକୁ ସରକାର କ୍ଷମତାକୁ ଆସିବା ମାତ୍ରେ ହିଁ କାର୍ଯ୍ୟକାରୀ କରିଥିଲେ । ସେ କହିଥିଲେ, “ଓଆରଓପି ଆମ ଦେଶର ସୈନିକମାନଙ୍କର ସମ୍ମାନର ବିଷୟ ଥିଲା । ଯେତେବେଳେ ଆମେ କ୍ଷମତାକୁ ଆସିଲୁ, ସେତେବେଳେ ଆମେ ଏହାକୁ ତୁରନ୍ତ କାର୍ଯ୍ୟକାରୀ କରିଥିଲୁ । ଆଜି ଅବସରପ୍ରାପ୍ତ ସୈନିକ ଏବଂ ଅନେକ ପରିବାର ପର୍ଯ୍ୟନ୍ତ ୭୦,୦୦୦ କୋଟି ଟଙ୍କା ପହଂଚାଯାଇଛି ।”
ପ୍ରଧାନମନ୍ତ୍ରୀ ସୀମାରେ ମୁତୟନ ଥିବା ସଶସ୍ତ୍ର ବାହିନୀର ଯବାନମାନଙ୍କୁ ସ୍ୱାଧୀନତା ଦିବସର ଶୁଭେଚ୍ଛା ଜଣାଇଥିଲେ, ଯେଉଁମାନେ ଦେଶର ସୁରକ୍ଷାକୁ ସୁନିଶ୍ଚିତ କରିବା ସହିତ ଏହାର ହିତରେ ମଧ୍ୟ ରକ୍ଷା କରୁଥିଲେ ।
JP
(
ପେଟ୍ରୋଲିୟମ ଓ ପ୍ରାକୃତିକ ବାଷ୍ପ ମନ୍ତ୍ରଣାଳୟ
ସମସ୍ତ ଏଲପିଜି ଉପଭୋକ୍ତାଙ୍କ  ପାଇଁ ଏଲପିଜି ସିଲିଣ୍ଡର ମୂଲ୍ୟ ୨୦୦ ଟଙ୍କା ହ୍ରାସ କରି ସାହସିକ ପଦକ୍ଷେପ ନେଲେ ପ୍ରଧାନମନ୍ତ୍ରୀ
ରକ୍ଷାବନ୍ଧନ ଅବସରରେ ଦେଶର କୋଟି କୋଟି ଭଉଣୀଙ୍କୁ ଏହା ଏକ ଉପହାର : ପ୍ରଧାନମନ୍ତ୍ରୀ
ପିଏମ ଉଜ୍ଜ୍ୱଳା ଯୋଜନା ଉପଭୋକ୍ତାଙ୍କ ଆକାଉଣ୍ଟରେ ସିଲିଣ୍ଡର ପିଛା ୨୦୦ ଟଙ୍କା ସବସିଡି ଚାଲୁ ରହିବ
୭୫ ଲକ୍ଷ ଅତିରିକ୍ତ ଉଜ୍ଜ୍ୱଳା ସଂଯୋଗକୁ ମଞ୍ଜୁର କଲେ ସରକାର, ଏହା ମୋଟ ପିଏମୟୁୱାଇ ହିତାଧିକାରୀଙ୍କ ସଂଖ୍ୟାକୁ ୧୦.୩୫ କୋଟିରେ ପହଞ୍ଚାଇବ
ଦେଶବ୍ୟାପୀ ପ୍ରତ୍ୟେକ ଘରେ ଆଶ୍ୱସ୍ତି ଆଣିବା ଭଳି ଏକ ପଦକ୍ଷେପ ନେଇଛନ୍ତି ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ନେତୃତ୍ୱାଧୀନ କେନ୍ଦ୍ର ସରକାର । ସରକାର ଆଜି ରନ୍ଧନ ଗ୍ୟାସର ମୂଲ୍ୟରେ ଉଲ୍ଲେଖନୀୟ ହ୍ରାସ ଘୋଷଣା କରିଛନ୍ତି । ୩୦.୦୮.୨୦୨୩ ରୁ ଦେଶର ସମସ୍ତ ବଜାରରେ ୧୪.୨ କିଲୋଗ୍ରାମ ଏଲପିଜି ସିଲିଣ୍ଡରର ମୂଲ୍ୟ ୨୦୦ ଟଙ୍କା ହ୍ରାସ ପାଇବ । ଉଦାହରଣ ସ୍ୱରୂପ, ଦିଲ୍ଲୀରେ ଏହି ନିଷ୍ପତ୍ତି ଦ୍ୱାରା ୧୪.୨ କିଲୋଗ୍ରାମ ସିଲିଣ୍ଡରର ମୂଲ୍ୟ ବର୍ତ୍ତମାନର ସିଲିଣ୍ଡର ପିଛା ୧୧୦୩ ଟଙ୍କାରୁ ଅଧିକ ଶସ୍ତା ହୋଇ ୯୦୩ ଟଙ୍କାକୁ ହ୍ରାସ ପାଇବ । ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀ କହିଛନ୍ତି, ରକ୍ଷାବନ୍ଧନ ଅବସରରେ ଦେଶର କୋଟି କୋଟି ଭଉଣୀଙ୍କୁ ଏହା ଏକ ଉପହାର। ଲୋକଙ୍କ ଜୀବନଧାରଣମାନରେ ଉନ୍ନତି ଆଣିବା ଏବଂ ଗରିବ ଓ ମଧ୍ୟବିତ୍ତ ବର୍ଗଙ୍କୁ ଉପକୃତ କରିବା ଲାଗି ଆମ ସରକାର ସର୍ବଦା ଯଥାସମ୍ଭବ କାର୍ଯ୍ୟ କରିବେ ।
ଏହି ମୂଲ୍ୟ ହ୍ରାସ ବ୍ୟତୀତ ପ୍ରଧାନମନ୍ତ୍ରୀ ଉଜ୍ଜ୍ୱଳା ଯୋଜନା  ପରିବାରକୁ ସିଲିଣ୍ଡର ପିଛା ୨୦୦ ଟଙ୍କା ସବସିଡି ମଧ୍ୟ ଜାରି ରହିବ। ତେଣୁ ଏହି ମୂଲ୍ୟ ହ୍ରାସ ପରେ ପିଏମୟୁୱାଇ ପରିବାର ପାଇଁ ଦିଲ୍ଲୀରେ ସିଲିଣ୍ଡର ପିଛା ପ୍ରଭାବୀ ମୂଲ୍ୟ ୭୦୩ ଟଙ୍କା ହେବ ।
ସୂଚନାଯୋଗ୍ୟ ଯେ ୯.୬ କୋଟି ପିଏମୟୁୱାଇ ହିତାଧିକାରୀ ପରିବାର ସମେତ ଦେଶରେ ୩୧ କୋଟିରୁ ଅଧିକ ଘରୋଇ ଏଲପିଜି ଉପଭୋକ୍ତା ଅଛନ୍ତି ଏବଂ ଏହି ହ୍ରାସ ଦେଶର ସମସ୍ତ ଏଲପିଜି ଉପଭୋକ୍ତାଙ୍କୁ ଲାଭାନ୍ୱିତ କରିବ । ପଡ଼ି ରହିଥିବା ପିଏମୟୁୱାଇ ଆବେଦନଗୁଡ଼ିକୁ ସମାଧାନ କରିବା ଏବଂ ସମସ୍ତ ଯୋଗ୍ୟ ପରିବାରକୁ ମାଗଣାରେ ଏଲପିଜି ସଂଯୋଗ ପ୍ରଦାନ କରିବା ପାଇଁ ସରକାର ଖୁବ୍ ଶୀଘ୍ର ଏଲପିଜି ସଂଯୋଗ ନଥିବା ଗରିବ ପରିବାରର ୭୫ ଲକ୍ଷ ମହିଳାଙ୍କୁ ପିଏମୟୁୱାଇ ଯୋଜନାରେ ରୋଷେଇ ଗ୍ୟାସ ବଣ୍ଟନ ଆରମ୍ଭ କରିବେ । ଏହା ଦ୍ୱାରା ପିଏମୟୁୱାଇ ଅଧୀନରେ ମୋଟ ହିତାଧିକାରୀଙ୍କ ସଂଖ୍ୟା ୯.୬ କୋଟିରୁ ୧୦.୩୫ କୋଟିକୁ ବୃଦ୍ଧି ପାଇବ ।
ନାଗରିକଙ୍କ ଉପରେ ଆର୍ଥିକ ବୋଝକୁ କମ୍ କରିବା ଏବଂ ସାଧାରଣ ପରିବାରର କଲ୍ୟାଣକୁ ପ୍ରୋତ୍ସାହିତ କରିବା ପାଇଁ ସରକାରଙ୍କ ଜାରି ରହିଥିବା ପ୍ରୟାସର ଅଂଶ ସ୍ୱରୂପ ଏହି ନିଷ୍ପତ୍ତି ନିଆଯାଇଛି । ଦେଶର ନାଗରିକଙ୍କ କଲ୍ୟାଣକୁ ପ୍ରାଥମିକତା ଦେବା ଏବଂ ଉଚିତ୍ ମୂଲ୍ୟରେ ଅତ୍ୟାବଶ୍ୟକ ସାମଗ୍ରୀ ଉପଲବ୍ଧ କରାଇବା ପାଇଁ ସରକାରଙ୍କ ପ୍ରତିବଦ୍ଧତାକୁ ରନ୍ଧନ ଗ୍ୟାସ ଦର ହ୍ରାସ ପ୍ରତିଫଳିତ କରିଥାଏ।
ପେଟ୍ରୋଲିୟମ ଓ ପ୍ରାକୃତିକ ଗ୍ୟାସ ମନ୍ତ୍ରୀ ଶ୍ରୀ ହରଦୀପ ସିଂ ପୁରୀ ଏହି ନିଷ୍ପତ୍ତିରେ ଖୁସି ବ୍ୟକ୍ତ କରି କହିଛନ୍ତି ଯେ, ବଜେଟ୍ ପରିଚାଳନାରେ ଦେଶର ସାଧାରଣ ପରିବାରଗୁଡିକ ସମ୍ମୁଖୀନ ହେଉଥିବା ଆହ୍ୱାନଗୁଡ଼ିକୁ ଆମେ ବୁଝିଛୁ । ରନ୍ଧନ ଗ୍ୟାସ ଦର ହ୍ରାସର ଉଦ୍ଦେଶ୍ୟ ହେଉଛି ଏସବୁ ସାଧାରଣ ପରିବାର ଏବଂ ବ୍ୟକ୍ତିବିଶେଷଙ୍କୁ ସିଧାସଳଖ ଆଶ୍ୱସ୍ତି ପ୍ରଦାନ କରିବା ଏବଂ ଅତ୍ୟାବଶ୍ୟକ ସାମଗ୍ରୀର ସୁଲଭ ଉପଲବ୍ଧତା ସୁନିଶ୍ଚିତ କରିବା ପାଇଁ ସରକାରଙ୍କ ବୃହତ ଲକ୍ଷ୍ୟକୁ ମଧ୍ୟ ସମର୍ଥନ କରିବା।
ରନ୍ଧନ ଗ୍ୟାସ ଦର ହ୍ରାସ ସମାଜର ଏକ ବିସ୍ତୃତ ବର୍ଗର ଜୀବନଧାରଣ ଖର୍ଚ୍ଚ ଉପରେ ସକାରାତ୍ମକ ପ୍ରଭାବ ପକାଇବ ବୋଲି ଆଶା କରାଯାଉଛି । ସରକାରଙ୍କ ସକ୍ରିୟ ପଦକ୍ଷେପ ଦ୍ୱାରା ପରିବାର ପାଇଁ ହେଉଥିବା ଗୁରୁତ୍ୱପୂର୍ଣ୍ଣ ଖର୍ଚ୍ଚ ସଞ୍ଚୟ ହେବ ଏବଂ ନାଗରିକମାନଙ୍କର ସୁଲଭ ଆୟରେ ଏକ ପ୍ରଶଂସନୀୟ ଅବଦାନ ରହିବ ବୋଲି ଅନୁମାନ କରାଯାଉଛି ।
ଲୋକଙ୍କ ବୋଝକୁ କମ୍ କରିବା ପାଇଁ ସରକାର ବିଭିନ୍ନ ପଦକ୍ଷେପ ନେଉଛନ୍ତି ଏବଂ ରନ୍ଧନ ଗ୍ୟାସ ଦରରେ ଏହି ହ୍ରାସ ଲୋକଙ୍କ ଆବଶ୍ୟକତା ପ୍ରତି ସରକାରଙ୍କ ଉତ୍ତରଦାୟିତ୍ୱ ଏବଂ ସେମାନଙ୍କ କଲ୍ୟାଣ ପ୍ରତି ଅତୁଟ ସମର୍ପଣର ପ୍ରମାଣ ।
ଶ୍ରମ ଓ ନିୟୋଜନ ମନ୍ତ୍ରଣାଳୟ
ଶିଳ୍ପ ଶ୍ରମିକମାନଙ୍କ ପାଇଁ ସର୍ବ ଭାରତୀୟ ଖାଦ୍ୟ ମୂଲ୍ୟ ସୂଚକାଙ୍କ, ଏପ୍ରିଲ୍ ୨୦୨୨ ପାଇଁ ୧.୭ ପଏଣ୍ଟଣ୍ଟବୃଦ୍ଧି ପାଇଛି
ଏପ୍ରିଲ୍, ୨୦୨୨ ପାଇଁ ସର୍ବ ଭାରତୀୟ ସିପିଆଇ-ଆଇଡବ୍ଲ୍ୟୁ ୧.୭ ପଏଣ୍ଟଣ୍ଟବୃଦ୍ଧି ପାଇ ୧୨୭.୭ ରେ ପହଞ୍ଚିଛି  । ୧ ମାସର ଶତକଡା ପରିବର୍ତ୍ତନ ଉପରେ, ଏହା ପୂର୍ବ ମାସ ତୁଳନାରେ ୧.୩୫ ପ୍ରତିଶତ ବୃଦ୍ଧି ପାଇଛି ଏବଂ ଏକ ବର୍ଷ ପୂର୍ବେ ଏହି ସମୟରେ ରେକର୍ଡ ହୋଇଥିବା ସୂଚକାଙ୍କ ତୁଳନାରେ ୦.୪୨ ପ୍ରତିଶତ ବୃଦ୍ଧି ହୋଇଛି ।
ସାମ୍ପ୍ରତିକ ସୂଚକାଙ୍କରେ ଅଧିକ ଚାପ ଖାଦ୍ୟ ଏବଂ ପାନୀୟ କ୍ଷେତ୍ରରୁ ଆସିଛି ଯାହା ସମୁଦାୟ ବୃଦ୍ଧିକୁ ୦.୮୦ ପ୍ରତିଶତ ପଏଣ୍ଟ ଯୋଗାଉଛି । ସାମଗ୍ରୀ କ୍ଷେତ୍ରରେ ଚାଉଳ, ଗହମ ଅଟା, ଆଳୁ, ଟମାଟୋ, ଫୁଲକୋବି, ଫ୍ରେଞ୍ଚ ବିନ୍, ମଟର, ଲେମ୍ବୁ, ବାଇଗଣ, ସେଓ, କଦଳୀ, କମଳା ସୋୟାବିନ୍ ତେଲ, ସୂର୍ଯ୍ୟମୁଖୀ ତେଲ, କ୍ଷୀର, ଗାଈ କ୍ଷୀର, ଚିକେନ୍, ରନ୍ଧା ଖାଦ୍ୟ, ପେଟ୍ରୋଲ୍, ଡିଜେଲ୍ ରନ୍ଧନ ଗ୍ୟାସ୍, କିରୋସିନି ତେଲ, ଅଟୋ ରିକ୍ସା ଭଡା, ବସ୍ ଭଡା, ଏଲୋପାଥିକ୍ ମେଡିସିନ୍, ମୋବାଇଲ୍ ଫୋନ୍, ମୋଟର ସାଇକେଲ, ବାରିକ ଏବଂ ପ୍ରସାଧନ ବ୍ୟୟ ଇତ୍ୟାଦି ସୂଚକାଙ୍କ ବୃଦ୍ଧି ପାଇଁ ଦାୟୀ । ଅବଶ୍ୟ, ଏହି ବୃଦ୍ଧି ମୁଖ୍ୟତଃ ପିଆଜ, ସଜନାଛୁଇଁ, କଲରା, ପୋଟଳ, କଞ୍ଚାଲଙ୍କା, ଗାଜର, ଅଣ୍ଡା, ବିଦ୍ୟୁତ ଦେୟ, ଫୁଲହାର ଇତ୍ୟାଦି ଦ୍ୱାରା ସୂଚକାଙ୍କ ଉପରେ କମ ଚାପ ପକାଇ ପାରିଥିଲା ।
କେନ୍ଦ୍ର ସ୍ତରରେ ଗୁରୁଗ୍ରାମରେ ସର୍ବାଧିକ ୭.୪ ପଏଣ୍ଟଣ୍ଟ ବୃଦ୍ଧି ରେକର୍ଡ ହୋଇଥିବାବେଳେ ଜଲନ୍ଧରରେ ୬.୫ ପଏଣ୍ଟଣ୍ଟ ରେକର୍ଡ ହୋଇଛି । ଅନ୍ୟମାନଙ୍କ ମଧ୍ୟରେ, ୩ ଟି କେନ୍ଦ୍ର ୫ ରୁ ୫.୯ ପଏଣ୍ଟ ମଧ୍ୟରେ ବୃଦ୍ଧି, ୩ ଟି କେନ୍ଦ୍ର ୪ ରୁ ୪.୯ ପଏଣ୍ଟ ମଧ୍ୟରେ ବୃଦ୍ଧି, ୩ ରୁ ୩.୯ ପଏଣ୍ଟ ମଧ୍ୟରେ ୩ ଟି କେନ୍ଦ୍ର, ୨ ରୁ ୨.୯ ପଏଣ୍ଟ ମଧ୍ୟରେ ୨୩ ଟି କେନ୍ଦ୍ର, ୧ ରୁ ୧.୯ ପଏଣ୍ଟ ମଧ୍ୟରେ ୩୨ ଟି କେନ୍ଦ୍ର ଏବଂ ୧୯ ଟି କେନ୍ଦ୍ରରେ ୦.୧ ରୁ ୦.୯ ପଏଣ୍ଟ ରେକର୍ଡ ହୋଇଛି । ଅପରପକ୍ଷେ, ଦାର୍ଜିଲିଂ ସର୍ବାଧିକ ୦.୮ ପଏଣ୍ଟ ହ୍ରାସ କରିଛି ଏବଂ ଏହା ପଛକୁ ଅଲୱାର ଏବଂ ସିଲଂ ପ୍ରତ୍ୟେକ ୦.୨ପଏଣ୍ଟ ହ୍ରାସ କରିଛନ୍ତି ।
ବର୍ଷ ପରେ ବର୍ଷ ବୃଦ୍ଧି ପାଉଥିବା ମୁଦ୍ରାସ୍ଫୀତି ଏହି ମାସରେ ୬.୩୩ ପ୍ରତିଶତରେ ପହଞ୍ଚଛି ଯାହା ପୂର୍ବ ମାସରେ ୫.୩୫ ପ୍ରତିଶତ ଏବଂ ପୂର୍ବ ବର୍ଷର ସମାନ ମାସରେ ୫.୧୪ ପ୍ରତିଶତ ରହିଥିଲା । ସେହିଭଳି ଖାଦ୍ୟ ସୂଚକାଙ୍କ ଅଭିବୃଦ୍ଧି ୭.୦୫ ପ୍ରତିଶତରେ ପହଞ୍ଚିଛି ଯାହା ପୂର୍ବମାସରେ ୬.୨୭ ପ୍ରତିଶତ ରହିଥିଲା ଏବଂ ପୂର୍ବବର୍ଷର ଏହି ମାସରେ ୪.୭୮ ପ୍ରତିଶତ ଥିଲା ।
ଶ୍ରମ ଏବଂ ରୋଜଗାର ମନ୍ତ୍ରାଳୟ ଅଧିନରେ ଥିବା ଦି ଲେବର ବ୍ୟୁରୋ ଏକ କାର୍ଯ୍ୟାଳୟ ଯିଏକି ଦେଶର ୮୮ ଟି ଶିଳ୍ପ ଗୁରୁତ୍ୱପୂର୍ଣ୍ଣ କେନ୍ଦ୍ରରେ ଥିବା ୩୧୭ ବଜାରରୁ ସଂଗ୍ରହ ହୋଇଥିବା ଖୁଚୁରା ମୂଲ୍ୟ ଆଧାରରେ ପ୍ରତି ମାସରେ ଶିଳ୍ପ ଶ୍ରମିକଙ୍କ ପାଇଁ ଗ୍ରାହକ ମୂଲ୍ୟ ସୂଚକାଙ୍କ ସଙ୍କଳିତ କରିଥାଏ । ୮୮ ଟି କେନ୍ଦ୍ର ଏବଂ ସର୍ବ ଭାରତୀୟ ପାଇଁ ଏହି ସୂଚକାଙ୍କ ସଂକଳିତ ହୋଇ ଏବଂ ମାସର ଶେଷ କାର୍ଯ୍ୟ ଦିବସରେ ପ୍ରକାଶିତ ହୋଇଥାଏ ।
ସିପିଆଇ-ଆଇଡବ୍ଲ୍ୟୁ ଆଧାରରେ ବର୍ଷ ପର ବର୍ଷ ବଢୁଥିବା ସୂଚକାଙ୍କ 
ସର୍ବ ଭାରତୀୟ ବର୍ଗ ୱାରୀ ସିପିଆଇ-ଆଇଡବ୍ଲ୍ୟୁ ମାର୍ଚ୍ଚ ୨୦୨୨ ଏବଂ ଏପ୍ରିଲ ୨୦୨୨ ପାଇଁ
|
|
କ୍ରମିକ ନମ୍ବର
|
|
ବର୍ଗ
|
|
ମାର୍ଚ୍ଚ ୨୦୨୨
|
|
ଏପ୍ରିଲ ୨୦୨୨
|
|
୧
|
|
ଖାଦ୍ୟ ଏବଂ ପାନୀୟ
|
|
୧୨୫.୪
|
|
୧୨୭.୫
|
|
୨
|
|
ପାନ, ପାନମସଲା, ତମାଖୁ ଏବଂ ମାଦକଦ୍ରବ୍ୟ
|
|
୧୪୪.୧
|
|
୧୪୪. ୪
|
|
୩
|
|
ପୋଷାକ ଏବଂ ଜୋତା
|
|
୧୨୩.୯
|
|
୧୨୫.୬
|
|
୪
|
|
ଗୃହ
|
|
୧୧୮.୯
|
|
୧୧୮.୯
|
|
୫
|
|
ଇନ୍ଧନ ଏବଂ ବିଦ୍ୟୁତ୍
|
|
୧୬୦.୬
|
|
୧୬୪.୯
|
|
୬
|
|
ଆନୁଷଙ୍ଗିକ
|
|
୧୨୩.୯
|
|
୧୨୫.୮
|
|
|
|
ସାଧାରଣ ସୂଚକାଙ୍କ
|
|
୧୨୬.୦
|
|
୧୨୭.୭
ସିପିଆଇ-ଆଇଡବ୍ଳ୍ୟୁ ବର୍ଗ ଦର୍ଶାଉଛି
HS
(Visitor Counter : 118
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଜନୌଷଧି ଦିବସ ଅବସରରେ ୭ ମାର୍ଚ୍ଚରେ ଅଭିଭାଷଣ ଦେବେ ପ୍ରଧାନମନ୍ତ୍ରୀ
ଏନଇଆଇଜିଆରଆଇଏଚଏମଏସ, ଶିଲଂରେ ୭୫୦୦ତମ ଜନୌଷଧି କେନ୍ଦ୍ରକୁ ଜାତି ଉଦ୍ଦେଶ୍ୟରେ ଉତ୍ସର୍ଗ କରିବେ ପ୍ରଧାନମନ୍ତ୍ରୀ
ମାର୍ଚ୍ଚ ୭, ୨୦୨୧ରେ ଜନୌଷଧି ଦିବସ ଅବସରରେ ଆୟୋଜିତ ଉତ୍ସବରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ସକାଳ ୧୦ଟା ବେଳେ ଭିଡିଓ କନଫରେନ୍ସିଂ ମାଧ୍ୟମରେ ଉଦବୋଧନ ଦେବେ । ଏହି ଅବସରରେ ପ୍ରଧାନମନ୍ତ୍ରୀ ଏନଇଆଇଜିଆରଆଇଏଚଏମଏସ, ଶିଲଂର ୭୫୦୦ତମ ଜନୌଷଧି କେନ୍ଦ୍ରକୁ ଜାତି ଉଦେ୍ଦଶ୍ୟରେ ଉତ୍ସର୍ଗ କରିବେ । ଭାରତୀୟ ଜନୌଷଧି ପରିଯୋଜନାର ହିତାଧିକାରୀଙ୍କ ସହ ପ୍ରଧାନମନ୍ତ୍ରୀ ଆଲୋଚନା କରିବା ସହ ଶ୍ରେଷ୍ଠ ପ୍ରଦର୍ଶନକୁ ସ୍ୱୀକୃତି ସ୍ୱରୂପ ଅଂଶୀଦାରମାନଙ୍କୁ ପୁରସ୍କାର ପ୍ରଦାନ କରିବେ । କାର୍ଯ୍ୟକ୍ରମରେ କେନ୍ଦ୍ର ରସାୟନ ଓ ସାର ମନ୍ତ୍ରୀ ଉପସ୍ଥିତ ରହିବେ ।
ପ୍ରଧାନମନ୍ତ୍ରୀ ଭାରତୀୟ ଜନୌଷଧି ପରିଯୋଜନା
ସୁଲଭ ମୂଲ୍ୟରେ ଗୁଣବତା ସମ୍ପନ୍ନ ଔଷଧ ଯୋଗାଇବା ପାଇଁ ଏହି ଉପକ୍ରମ ମାଧ୍ୟମରେ ଉଦ୍ୟମ ଜାରି ରହିଛି । ଏହି ଯୋଜନାରେ ଦେଶର ସମସ୍ତ ଜିଲ୍ଲାରେ ୭୪୯୯ଟି ଦୋକାନ ରହିଛି । ୨୦୨୦-୨୧ ଆର୍ଥିକ ବର୍ଷ  ହୋଇଥିବା ବିକ୍ରି ଯୋଗୁଁ ସାଧାରଣ ଜନତାଙ୍କର ପ୍ରାୟ ୩ହଜାର ୬ ଶହ କୋଟି ଟଙ୍କା ସଂଚୟ ହୋଇଛି । କାରଣ ଏଠାରେ ଔଷଧଗୁଡିକ ବଜାର ଦର ତୁଳନାରେ ୫୦ରୁ ୯୦ ପ୍ରତିଶତ ଶସ୍ତାରେ ଉପଲବ୍ଧ ହୁଏ ।
ଜନୌଷଧି ଦିବସ ସମ୍ପର୍କରେ
ଜନୌଷଧି ସମ୍ପର୍କରେ ଅଧିକ ସଚେତନତା ସୃଷ୍ଟି ପାଇଁ ମାର୍ଚ୍ଚ ୧ରୁ ୭ ପର୍ଯ୍ୟନ୍ତ ଜନ ଔଷଧି- ସେବା ଭି, ରୋଜଗାର ଭି ଥିମ୍କୁ ନେଇ ସାରା ଦେଶରେ ଜନୌଷଧି ସପ୍ତାହ ପାଳିତ ହୁଏ । ଏହି ସପ୍ତାହର ଶେଷ ଦିନ କୁ ଜନୌଷଧି ଦିବସ ଭାବେ ପାଳନ କରାଯାଏ ।
SR
(
ପ୍ରତିରକ୍ଷା ମନ୍ତ୍ରଣାଳୟ
ଡିଆରଡିଓ ଦ୍ଵାରା ବିକଶିତ SpO2 ଆଧାରିତ ଅମ୍ଳଜାନ ଯୋଗାଣ ପ୍ରଣାଳୀର 1.5 ଲକ୍ଷ ୟୁନିଟ୍ କ୍ରୟକୁ ପିଏମ କେୟାର୍ସର ଅନୁମୋଦନ
ପିଏମ କେୟାର୍ସ ପାଣ୍ଠିରୁ 322.5 କୋଟି ଟଙ୍କା ବିନିମୟରେ ପ୍ରତିରକ୍ଷା ଅନୁସନ୍ଧାନ ଏବଂ ବିକାଶ ସଂଗଠନ  ଦ୍ଵାରା ବିକଶିତ ‘ଅକ୍ସିକେୟାର’ ପ୍ରଣାଳୀର 1.5 ଲକ୍ଷ ୟୁନିଟ୍ କ୍ରୟ ପ୍ରସ୍ତାବକୁ ଆବଶ୍ୟକ ଅନୁମୋଦନ ମିଳିଛି। ଅକ୍ସିକେୟାର ହେଉଛି ଏକ SpO2 ଆଧାରିତ ଅମ୍ଳଜାନ ଯୋଗାଣ ପ୍ରଣାଳୀ। ଏହା ଅନୁଭବ ଆଧାରିତ SpO2 ସ୍ତର ଉପରେ ଆଧାର କରି ରୋଗୀଙ୍କୁ ଯୋଗାଣ କରାଯାଉଥିବା ଅମ୍ଳଜାନକୁ ନିୟନ୍ତ୍ରଣ କରିଥାଏ । ଏହି ଅନୁମୋଦନରେ, ଏକ ଲକ୍ଷ ସାଧାରଣ ଏବଂ 50 ହଜାର ସ୍ୱୟଂଚାଳିତ ଅକ୍ସିକେୟାର ପ୍ରଣାଳୀ ସହିତ ନନ-ରିବ୍ରେଦର ମାସ୍କ କ୍ରୟ କରାଯାଉଛି ।
ଅକ୍ସିକେୟାର ପ୍ରଣାଳୀ SpO2 ସ୍ତର ଉପରେ ଆଧାର କରି ସହାୟକ ଅମ୍ଳଜାନ ଯୋଗାଣ କରିଥାଏ ଏବଂ ବ୍ୟକ୍ତିଙ୍କୁ ହାଇପୋକ୍ସିଆ ବା ଅମ୍ଳଜାନ ସ୍ତର ହ୍ରାସ ଭଳି ସାଂଘାତିକ ଅବସ୍ଥାରୁ ରକ୍ଷା କରିଥାଏ । ଅତ୍ୟଧିକ ଉଚ୍ଚତା ଅଞ୍ଚଳରେ ନିୟୋଜିତ ସୈନିକମାନଙ୍କ ପାଇଁ ଡିଆରଡିଓର ବେଙ୍ଗାଲୁରୁସ୍ଥିତ ପ୍ରତିରକ୍ଷା ବାୟୋ-ଇଞ୍ଜିନିୟରିଂ ଆଣ୍ଡ ଇଲେକ୍ଟ୍ରୋ ମେଡିକାଲ ପରୀକ୍ଷାଗାର  ଦ୍ୱାରା ଏହି ପ୍ରଣାଳୀ ବିକଶିତ କରାଯାଇଥିଲା । କ୍ଷେତ୍ରୀୟ ପରିସ୍ଥିତିରେ କାର୍ଯ୍ୟ କରିବା ପାଇଁ ପ୍ରଣାଳୀକୁ ସ୍ୱଦେଶୀ ଭାବରେ ବିକଶିତ କରାଯାଇଛି ଏବଂ ବେଶ ସୁଦୃଢ଼। କୋଭିଡ-19 ରୋଗୀଙ୍କ ଚିକିତ୍ସା ପାଇଁ ଏହା ପ୍ରଭାବୀ ଢଙ୍ଗରେ ବ୍ୟବହୃତ ହୋଇପାରିବ ।
ଦୁଇ ପ୍ରକାରରେ ଏହି ସିଷ୍ଟମକୁ ବିକଶିତ କରାଯାଇଛି। ମୂଳ ସଂସ୍କରଣରେ 10-ଲିଟର ଅମ୍ଳଜାନ ସିଲିଣ୍ଡର, ଏକ ପ୍ରେସର ରେଗୁଲେଟର ସହିତ ଫ୍ଲୋ କଣ୍ଟ୍ରୋଲର, ଏକ ହ୍ୟୁମିଡିଫାୟର ଏବଂ ନାଜାଲ କାନ୍ନୁଲା ରହିଛି । SpO2ର ସ୍ତରକୁ ଅନୁଧ୍ୟାନ କରି ଅମ୍ଳଜାନ ପ୍ରବାହ ସାଧାରଣ ଭାବେ ନିୟନ୍ତ୍ରିତ ହୋଇଥାଏ। ଦ୍ୱିତୀୟ ସଂସ୍କରଣରେ, ଅମ୍ଳଜାନ ସିଲିଣ୍ଡର ଇଲେକ୍ଟ୍ରୋନିକ୍ ନିୟନ୍ତ୍ରଣ ବ୍ୟବସ୍ଥା ସହିତ ପ୍ରସ୍ତୁତ ହୋଇଛି ଯାହା ଲୋ ପ୍ରେସର କଣ୍ଟ୍ରୋଲର ଏବଂ ଏକ SpO2 ପ୍ରୋବ୍ ଜରିଆରେ ସ୍ୱୟଂଚାଳିତ ଭାବେ ଅମ୍ଳଜାନ ପ୍ରବାହକୁ ନିୟନ୍ତ୍ରଣ କରିଥାଏ ।
SpO2 ଆଧାରିତ ଅମ୍ଳଜାନ ଯୋଗାଣ ପ୍ରଣାଳୀ ରୋଗୀର SpO2 ସ୍ତରକୁ ଅନୁଧ୍ୟାନ କରି ଅମ୍ଳଜାନର ଉପଯୋଗକୁ ଅନୁକୂଳ କରିଥାଏ ଏବଂ ପୋର୍ଟେବଲ୍ ଅମ୍ଳଜାନ ସିଲିଣ୍ଡରର ସହନଶକ୍ତିକୁ ପ୍ରଭାବୀ ଢଙ୍ଗରେ ବଢ଼ାଇଥାଏ। ସିଷ୍ଟମରୁ ଅମ୍ଳଜାନ ଯୋଗାଣ ପାଇଁ SpO2 ପରିମାଣର ସୀମା ସ୍ୱାସ୍ଥ୍ୟ କର୍ମଚାରୀଙ୍କ ଦ୍ୱାରା ନିୟନ୍ତ୍ରଣ କରାଯାଇପାରିବ। SpO2 ସ୍ତରକୁ ନିରନ୍ତର ଭାବେ ନଜର ରଖିବା ପାଇଁ ଏକ ଡିସ୍ପ୍ଲେ ପ୍ରଦାନ କରାଯାଇଛି । ବାରମ୍ବାର ଅକ୍ସିଜେନ ସ୍ତର ଯାଞ୍ଚ କରିବା ଏବଂ ଅମ୍ଳଜାନ ପ୍ରବାହକୁ ନିୟନ୍ତ୍ରଣ କରିବାର ଆବଶ୍ୟକତାକୁ ହ୍ରାସ କରିବା ଫଳରେ ଏହା ସ୍ୱାସ୍ଥ୍ୟ ସେବା ପ୍ରଦାନକାରୀଙ୍କ କାର୍ଯ୍ୟ ଭାର ଏବଂ ରୋଗୀଙ୍କ ନିକଟକୁ ଯିବାର ବିପଦକୁ କମାଇବ।
ସ୍ୱୟଂଚାଳିତ ପ୍ରଣାଳୀ ମଧ୍ୟ କମ୍ SpO2 ସ୍ତର ଏବଂ ପ୍ରୋବ ବିଚ୍ଛିନ୍ନତା ସହିତ ବିଭିନ୍ନ ବିଫଳତା ପରିସ୍ଥିତି ପାଇଁ ଉପଯୁକ୍ତ ଶବ୍ଦ ମାଧ୍ୟମରେ ଚେତାବନୀ ପ୍ରଦାନ କରିଥାଏ। ଅମ୍ଳଜାନର ଦକ୍ଷ ଉପଯୋଗ ପାଇଁ ଅକ୍ସିକେୟାର ପ୍ରଣାଳୀ ସହିତ ନନ୍-ରିବ୍ରେଦର ମାସ୍କଗୁଡ଼ିକ ସଂଯୁକ୍ତ ହୋଇଛି, ଫଳସ୍ୱରୂପ ଏହା 30-40% ଅମ୍ଳଜାନ ସଞ୍ଚୟରେ ସହଯୋଗ କରିଥାଏ । ପ୍ରତ୍ୟେକ ରୋଗୀଙ୍କ ପାଇଁ ନନ୍-ରିବ୍ରେଦର ମାସ୍କଗୁଡ଼ିକୁ ପରିବର୍ତ୍ତନ କରାଯିବା ଆବଶ୍ୟକ । ଏହି ଅକ୍ସିକେୟାର ପ୍ରଣାଳୀଗୁଡିକ ଘରେ, ସଙ୍ଗରୋଧ କେନ୍ଦ୍ରରେ, କୋଭିଡ ସେବା କେନ୍ଦ୍ରରେ ଏବଂ ହସ୍ପିଟାଲରେ ବ୍ୟବହାର କରାଯାଇପାରିବ ।
ଡିଆରଡିଓ ଏହି ଟେକ୍ନୋଲୋଜିକୁ ଭାରତର ଏକାଧିକ ଶିଳ୍ପକୁ ପ୍ରଦାନ କରିଛି ଯାହାଦ୍ଵାରା ଅଧିକ ପରିମାଣରେ ଏହି ଅକ୍ସିକେୟାର ପ୍ରଣାଳୀ ଉତ୍ପାଦନ କରାଯାଇପାରିବ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ମହାତ୍ମା ଅୟଂକାଲୀଙ୍କ ଜୟନ୍ତୀରେ ପ୍ରଧାନମନ୍ତ୍ରୀଙ୍କ ଶ୍ରଦ୍ଧାଞ୍ଜଳି
ମହାତ୍ମା ଅୟଂକାଲୀଙ୍କ ଜୟନ୍ତୀରେ ଶ୍ରଦ୍ଧାଞ୍ଜଳି ଜ୍ଞାପନ କରିଛନ୍ତି ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ।
ଏକ ଟ୍ଵିଟରେ ପ୍ରଧାନମନ୍ତ୍ରୀ କହିଛନ୍ତି, “ମହାତ୍ମା ଅୟଂକାଲୀଙ୍କ ଭଳି ମହାପୁରୁଷଙ୍କ ପ୍ରତି ଭାରତ ସର୍ବଦା ଋଣୀ ହୋଇ ରହିବ । ସାମାଜିକ ସଂସ୍କାର ଏବଂ ଦରିଦ୍ରଙ୍କ ସଶକ୍ତିକରଣ ଦିଗରେ ତାଙ୍କର କାର୍ଯ୍ୟ ସବୁବେଳେ ଅନୁପ୍ରାଣିତ କରିବ । ତାଙ୍କ ଜୟନ୍ତୀରେ ଶ୍ରଦ୍ଧାଞ୍ଜଳି।”
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ମଧ୍ୟପ୍ରଦେଶର ଧାର ଜିଲ୍ଲାରେ ମେଗା ଟେକ୍ସଟାଇଲ ପାର୍କ ପ୍ରଗତିର ନୂତନ ଦ୍ୱାର ଉନ୍ମୁକ୍ତ କରିବ: ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ କହିଛନ୍ତି ମଧ୍ୟପ୍ରଦେଶର ଧାର ଜିଲ୍ଲାରେ ନୂଆ ମେଗା ଟେକ୍ସଟାଇଲ ପାର୍କ ମେକ ଇନ ଇଣ୍ଡିଆକୁ ମଜବୁତ କରିବ ଓ ଯୁବପୀଢିଙ୍କ ପାଇଁ ନୂଆ ନିଯୁକ୍ତି ସୁଯୋଗ ସୃଷ୍ଟି କରିବ । ଏହି ପାର୍କ ରାଜ୍ୟର ପ୍ରଗତିର ନୂତନ ଦ୍ୱାର ଉନ୍ମୁକ୍ତ କରିବ ।
ମୁଖ୍ୟମନ୍ତ୍ରୀ ଶ୍ରୀ ଶିବରାଜ ସିଂହ ଚୌହ୍ୱାନଙ୍କ ଟ୍ୱିଟ ପ୍ରତ୍ୟୁତ୍ତରରେ ପ୍ରଧାନମନ୍ତ୍ରୀ ଟ୍ୱିଟ କରିଛନ୍ତି;
“ମଧ୍ୟପ୍ରଦେଶର ଧାର ଜିଲ୍ଲାରେ ମେଗା ଟେକ୍ସଟାଇଲ ପାର୍କ ଦ୍ୱାରା ଆମ ମେକ ଇନ ଇଣ୍ଡିଆ ଉପକ୍ରମ ଆହୁରି ମଜବୁତ ହେବା ସହ ଯୁବପୀଢିଙ୍କୁ ରୋଜଗାର ସହ ରାଜ୍ୟରେ ବିକାଶର ନୂଆ ଦ୍ୱାର ଖୋଲିବ । #PragatiKaPMMitra”
SR
(